Efter faderens død den [[9. maj]] fordybede Élisabeth sig i tegnekunsten og fik først undervisning af Gabriel Briard, medlem af [[Académie de peinture et de sculpture]], og senere af [[Claude Joseph Vernet]]. Samme år giftede hendes mor sig med en rig [[guldsmed]], Jacques-François Le Sèvre. Familien flyttede til Rue Saint-Honoré over for [[Palais Royal (Paris)|Palais Royal]]. Élisabeth kopierede under besøg i private samlinger billeder af gamle mestre. Det blev sagt om hende, at hun som ung var en af de smukkeste kvinder i Paris. Allerede som femtenårig kunne hun leve af sine portrætter. Hun var meget seriøs med sit arbejde og afviste jævnligt bestillinger, der kun havde til formål at opnå et møde med hende. Da hendes [[atelier]] i [[1774]] blev lukket pga. af en manglende bevilling, henvendte hun sig hos [[Académie de Saint-Luc]], der straks indvilligede i at udstille hendes arbejder.
Historie Maleri Organisationer